google/wiki40b huggingface dataset:
Povel Ramel

Bakgrunn

Ramel tilhørte en svensk adelsslekt og hadde tittelen friherre. Ifølge Ramels selvbiografi stavet foreldrene hans fornavn Powel, men i kirkebokføringen ble det ved en feilskriving Povel. I det svenske folkeregisteret ble navnet stavet med /w/ til 1970.
Povel Ramel vokste opp i nærheten av Karlaplan på Östermalm som sønn av advokaten Karl Johan Henrik Ramel og Märtha Tesch. Han fant sitt første publikum i barnevakter, husjomfruer og kokker. Hans foreldre oppmuntret kreativiteten hans. Foreldrene døde begge som følge av en bilulykke i 1937. Povel var med i bilen, men fikk bare lettere skader. Hele sitt voksne liv mener han seg å ha gjennomgått «ett slags bakvänt sorgearbete – i glädjens tecken».
Ramel ble etter foreldrenes død tatt vare på av sin fars søster, Elsie Virgin, og studerte ved Sigtuna Humanistiska Läroverk. I hele sin skoletid viet han seg imidlertid mindre til å lese lekser enn til å tegne og spille musikk. Populære artister og jazzmusikere som Bing Crosby, Fats Waller, Nat Gonella, Spike Jones og Harry Roy gjorde dypt inntrykk på ham. I stedet for å ta studentereksamen, studerte han i noen ungdomsår tegning og piano.

Karrière

Fra begynnelsen av 1940-årene begynte han for alvor å spille og skrive musikk. I 1942 spilte Alice Babs inn hans Vårt eget Blue Hawaii, og senere ble hans Johanssons boogie-woogie-vals en stor hit. I 1945 kom han til Radiotjänst (Sveriges Radio), og hans programmer ble snart populære.
I samme periode spilte han inn en rekke plater med absurd-humoristiske tekster som Köp inte en zebra, Far, jag kan inte få upp min kokosnöt. I 1952 dannet han sammen med Felix Alvo underholdningsfirmaet AB Knäppupp. Dette firmaet kom til å stå bak mange underholdningstiltak i Sverige, særlig revyer. Ramel var her både skuespiller, tekstforfatter og komponist. Blant de kunstnere som medvirket i revyer og lignende er Monica Zetterlund og Wenche Myhre.
Han spilte også inn jazz-inspirerte hits som Tjo vad de va livat i holken (1948), Ittma Hohah (1950), Titta det snöar (1951) og The Gräsänkling Blues (1951). 
Sangen Dom små, små detaljerna (1948) var en duett med hans tilkommende hustru Susanna Gillgren. Han ledet Frukostklubben på 1940-tallet. I 1952 etablerte han AB Knäppupp, som ble et sentralt revyselskap.  I hjemlandet samarbeidet han også med Brita Borg (1946–) og Martin Ljung. Også norske Grynet Molvig ble en hyppig samarbeidspartner.

Familie

Han var gift med Susanna, født Östberg, fra 1949 og frem til sin død i 2007. Deres datter, Lotta Ramel, er skuespiller. Sønnen Mikael Ramel er musiker.
Home (Kobi Marimi-sang)

Eurovision Song Contest

Sangen representerer Israel i Eurovision Song Contest 2019 etter at sangeren Kobi Marimi vant HaKokhav HaBa L'Eurovizion, talentkonkurransen som velger ut landets bidrag til Eurovision Song Contest. Som vertsnasjon var Israel automatisk kvalifisert til finalen lørdag 18. mai 2019. I finalen endte sangen som nummer 23 av 26 deltakere. Sangen fikk ingen poeng fra juryene, men samlet 35 poeng i telefonavstemningen.
Anapausoides

Utseende

Homonoeini er middelsstore, stort sett lyst brunlige trebukker. Antennene er omtrent så lange som kroppen.

Utbredelse

Slekten er kjent fra Ny-Guinea.
Toxoleptura

Utseende

Nokså små, kraftige, svarte trebukker. Dekkvingene er enten svarte eller gulbrune med svarte tegninger. Antennene er tynne og noe over halvparten så lange som kroppen. Pronotum er klokkeformet, dekkvingene litt avsmalnende bakover. Beina er middels lange og tynne.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Artene er utbredt i det vestlige Nord-Amerika, nord til Alaska.
Kreftene

Beskrivelse

Kreftene er opptatt med å hjelpe i flere av aspektene i verden, og de bringer dette videre til menneskene.
De er blitt kalt «De brilliante» eller «De skinnende». De blir også kalt Miraklenes, handlekraften og nådens Engler og er sagt å være involvert i mennesker som sliter med sin tro.
Kreftene sies å være personifiserte guddommelige egenskaper som mot og ydmykhet. De to englene ved Kristus himmelfart mener man tilhørte Kreftenes Orden.
Kreftene opptrer vanligvis i grupper.
De har overoppsynet med de himmelske vesener og været, inkludert snø, regn og vind.
Kreftene er også kjent som Tarshishim og Malakim.
Evocoidae

Utseende

Middelsstore (5 – 7 mm), slanke, brunlige fluer. Brystet (thorax) er høyt og smalt, med en tydelig børste på hver side av ryggen, ellers lite hårete. Bakkroppen er lang og tynn. 
Hodet er lite og rundt med runde fasettøyne og tre punktøyne. Antennene er tre-leddete, det innerste leddet er kort sylindrisk, det andre leddet halvkuleformet. Det tredje leddet er kuleformet og går direkte over i en lang, tynn, fint håret antennebørste (arista) ytterst. Det er ikke noe tydelig skille mellom det tredje leddet og antennebørsten. Munndelene er små og lite påfallende. Ingen store børster på hodet. 
Vingene er lange og smale, med et tydelig, mørkt vingemerke (pterostigma) i fremkanten. De ligner vingene hos rovfluer og stilettfluer. 
Beina er lange og tynne uten børster og sporer. 
Larvene er ukjente.
Ulysses (romsonde)

Ulysses var en romsonde som ble sendt av sted fra romferjen Discovery i oktober 1990. Formålet var å undersøke solens poler, herunder solvinden og magnetfeltet. Sonden opererte til 30. juni 2009.
Riksdagsvalget i Tyskland 1903

Valget i Tyskland 1903 var det 11. føderale valget i Tyskland etter den tyske riksgrunnleggelse.
Joe Tortolano

Klubbkarriere

Tortolano ble født i Stirling og begynte sin ungdomslagkarrierer i England med West Bromwich Albion. Han ble imidlertid ikke tilbudt noen profesjonell kontrakt der, og derfor vendte han tilbake til Skottland og signerte for Hibernian i 1985. Tortolano spilte for Hibernian til 1996, og fikk over 200 ligakamper for klubben, før han spilte en kort periode for Falkirk og Clyde. Tortolano flyttet deretter til Island, og spilte én sesong for KR, før han returnerte til Skottland for å spille for Stirling Albion og East Stirlingshire. Tortolano la støvlene på hylla i 2001, og sluttet seg til Cowdenbeaths trenerstab.
Da han spilte for Hibs i Gordon Raes testimonialkamp mot Manchester United i oktober 1988, ble Tortolano utvist for en dårlig timet takling mot Gordon Strachan.

Landslagskarriere

Tortolano representerte Skottland på U21-landslagsnivå, men spilte aldri for det skotske A-landslaget.
Safariari

Safariari er artistnavnet til Jon Kristian Furuheim, en elektronika-artist fra Sarpsborg. Spiller av og til orgel for Remington super 60.
Takumi Horiike

Japans herrelandslag

Takumi Horiike spilte 58 landskamper for Japans herrelandslag.
Orstad

Orstad er et tettsted i Klepp kommune, på Jæren. Tettstedet ligger geografisk som et smalt belte mellom to nabokommuner (Time og Sandnes). Orstad ligger tett inntil et annet tettsted, Frøyland, i Time kommune. Disse to tettstedene deler menighet, og en felles kirke er ferdig bygget. Kirken ble vigslet den 14. desember 2008.
På Orstad bor det ca. 4 000 mennesker. Orstad er i stadig vekst, og Klepp kommune har planlagt at Orstad skal bli en by
Orstad skole (1.-10.) har ca. 600 elever.
Et nytt idretts- og kulturhus er nylig blitt bygget like ved den nye kirken.<ref>Orstadhuset.no
Langrennsløper Carina Due er fra Orstad.
Training for Peace

Historikk

Programmet ble opprettet i 1995 og har blitt forlenget i fire perioder, hvorav den siste varte ut 2015. Programmet ble i 2014 evaluert av Chr. Michelsens Institutt i Bergen som kom frem til at det burde endre kurs og fokusere på de positive resultatene dersom det skulle forlenges. Fra mai 2016 vil programmet forlenges med en ny periode på tre år.

Norges rolle

Norsk bistandspolitikk utføres ofte gjennom en tredjepart, slik som frivillige organisasjoner og andre NGOer. Den norske deltakelsen i TfP gir det norske utenriksdepartementet råd om politikkutforming og bidrag til fredsoperasjoner i Afrika, utover det arbeidet som blir gjort gjennom TfP.
Programmet er fullfinansiert av det norske utenriksdepartementet og støttes av Norge med 28 millioner i året. Over 290 millioner kroner har blitt tildelt programmet i løpt av dets levetid. Det er også UD som legger politiske føringer for programmets arbeid. Driften utføres av NUPI i samarbeid med ACCORD og ISS.
Legaldefinisjon

Legaldefinisjon er en definisjon av et ord gitt i lov med den hensikt å bestemme hvilken forståelse av ordet som skal legges til grunn når det benyttes i andre lovbestemmelser.
Et eksempel er forbrukerkjøpslovens § 1 hvor loven definerer ordet «forbruker» som «fysisk person som ikke hovedsakelig handler som ledd i næringsvirksomhet» med den hensikt at den betydningen skal gjelde for alle lovens bestemmelser om forbrukere.
Entelecara acuminata

Utseende

Entelecara acuminata er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kjernebiter

Kjennetegn

Kjernebiteren er en stor finkefugl med en kroppslengde på 18–19 cm og en kroppsvekt på 50–60 gram. Vingespennet er 29–33 cm. Den har et uforholdsmessig stort hode og et svært kraftig nebb. Nebbets trykkraft er 30–48 kg. Hannfuglen har klare farver med lys brun overgump, mørk brun rygg, grå nakke, lyse brune kinn og brunt hode. Halespissen er hvit. Undergumpen er hvit og undersiden er gråbrun med en sort strupeflekk. Den har en mørk tegning fra nebbet og rundt øynene. Vingene er sorte med hvite vingebånd. Hunnen er litt mindre enn hannfuglen. Den har de samme farvetegningene, men farvene er mere duse.
Fuglen er normalt sky og vaktsom og holder til høyt oppe i trærne, men den kommer også og spiser frø på fuglebrett, hvor den kan studeres på nært hold.
Blir den skremt på bakken, letter den med et skarpt, eksplosivt «zikk» og flyr opp i tretoppene. Den har også en dempet «srri»-lyd. Sangen, som kan høres om våren, kan minne om en lavmælt versjon av sangen til gulspurv.

Utbredelse

Kjernebiteren hekker i store deler av Europa og i en forholdsvis smal stripe over de tempererte delene av Asia.
Sørskandinavia er artens nordligste utbredelse.
Observert i Norge i alle landsdeler til Finnmark. Har økt betydelig i antall fra 1970-årene og hekking er nå konstatert nord til Nordland..

Habitat

Kjernebiteren holder til i områder med edelløvskog med høye trær. I Sør-Europa har den gjerne tilhold i olivenlunder.

Føde

Frø og fruktkjerner er fuglens hovedføde. Kirsebærkjerner knekker den med letthet og den spiser kjerneinnholdet, mens fruktkjøttet ikke spises.

Hekking

Kjernebiteren er kjønnsmoden etter et år. Den bygger redet høyt oppe i løvtrærne. Det er kunstferdig flettet av kvister og foret med fine røtter, ull og hår. Den legger 3–6 hvite egg med brune flekker. Eggene er i gjennomsnitt 2,4 cm lange og 1,9 cm. brede, og veier ca. 3,9 gram. Eggets skallvekt er i gjennomsnitt 0,226 gram. Hunnen ruger på eggene i 13–14 dager. Begge foreldrene forer ungene.
Rhysipolinae

Levevis

De er parasitoider. Larvene utvikler seg enkeltvis i skjultlevende larver av sommerfugler.
Wimbledon-turneringen 2018

Singel menn

Den første semifinalen mellom Anderson og Isner varte i over 6,5 time. Ettersom den andre semifinalen mellom Nadal og Đoković var satt opp til å begynne på samme bane etterpå, måtte denne avbrytes fredag kveld og gjenopptas lørdag morgen.
Tonny Trindade de Vilhena

Landslaget

Han ble innkalt til det nederlandske landslaget for første gang den 6. mars 2013, bare 18 år gammel. Han ble tatt ut i bruttotroppen til VM-2014 i Brasil, men han kom ikke videre til 23-mannstroppen.
4. juni 2016 fikk han sin første landskamp for Nederland mot Østerrike.
De tre små grisene

De tre små grisene er et eventyr om griser som bygger husene sine i beskyttelse mot den store stygge ulven. Ulven vil gjerne spise de tre grisene ved å blåse ned huset deres. Eventyret ender med at den største grisen bygger et murhus som ulven ikke klarer å blåse ned. Det er et type 124-eventyr i Aarne–Thompsons klassifikasjon av eventyr.
Eventyret ble først trykt i 1840-årene, men antas å være eldre. Den vanligste versjonen har utgangspunkt i The Nursery Rhymes of England (1886) av James Orchard Halliwell-Phillipps. Herfra gikk eventyret videre til den mest kjente formen som presenteres i English Fairy Tales (1890) av Joseph Jacobs; Jacobs oppgir Halliwell-Phillipps som sin kilde.

Handling

En fattig purke har tre grisunger som hun ikke lenger kan gi mat, og sender dem ut i verden for å klare seg på egen hånd. Den første bygger seg et hus av strå. Plutselig kommer en ulv forbi, blåser ned huset hans og spiser grisen. Den andre grisen bygger hus av greiner, men ulven kommer også til ham, blåser ned huset og spiser ham opp. Den tredje grisen bygger seg hus av murstein, og når ulven kommer for å prøve seg, klarer han ikke å blåse murhuset ned. 
I stedet forsøker ulven å lure grisen ut av huset, for å kunne fange ham. Ulven foreslår at de sammen drar på utflukter for å skaffe mat: først til en turnipsåker, så til en eplehage og deretter til markedet i byen. Grisen takker ja til alle disse invitasjonene, men aner uråd og drar hver gang til stedet før avtalt tid, slik at han unngår å møte ulven ansikt til ansikt. Ulven skjønner hva som skjer, og kommer hver gang tidligere og tidligere, men uten hell. 
Til slutt blir ulven så rasende at han klatrer opp på taket på grisens hus. Grisen forstår hva ulven planlegger, og setter over en gryte med vann på grua. Når ulven kommer ned pipa, havner han i det kokende vannet, og dør. Grisen koker og spiser ham, og lever lykkelig alle sine dager.

Walt Disneys «De tre små griser»

Disney brukte eventyret i en kortfilm i Silly Symphony-serien i 1933. Denne vant en Oscar for beste animerte kortfilm. Her blir ingen av grisene spist. Den første grisen flykter inn i den andre grisens hus, og når dette også blåses ned flykter begge til storebrorens murhus. Etter dette har grisene vært faste Disney-figurer, og opptrer blant annet som en bitegneserie i Donald Duck & Co, der de opptrer sammen med Storeulv, Lilleulv og Bamse og familien hans. Storeulv prøver å fange dem ved hjelp av alle merkverdige metoder, mens Lilleulv er venn med dem. Bamse forsvarer grisene og slår ofte Storeulv med en klubbe.
Sangen «Who's Afraid of the Big Bad Wolf» i tegnefilmen fra 1933 er en av Disneys mest velkjente sanger.
Da Gyldendal forlag i 1934 utga Walt Disneys De tre små griser, var det kuriøst nok Johan Borgen som var ansvarlig for den norske oversettelsen. I utgivelsen er oversetteren navngitt som «Mumle-Gåsegg»; dette var et pseudonym som Borgen ofte benyttet, spesielt når han skrev petiter.
Håkon Håkonsen

Handling

Romanen handler om unge Håkon Håkonsen liv som sjømann, etterfulgt av livet hans på en øde øy etter et forlis. Som eldste sønn i familien, blir hans sendt til sjøs av faren for å bidra økonomisk til familien. Takket været "gode" kontakter, blir Håkon ansatt som kahyttsgutt på skipet "Lord Nelson", der han blir kjent med Jens Gåsøy og blindpassasjeren Mary. Da førstestyrmannen ombord blir kaptein, etter at han har forgiftet kapteinen, blir forholdene på skipet raskt vanskeligere. Under en storm får skipet problemer og forliser, og kapteinen og resten av mannskapet forlater skipet uten Håkon. Håkon våkner til liv på en øde øy hvor han etter en tid oppdager litt av hvert.

Nye utgaver

Romanen har blitt utgitt flere ganger siden 1873, bl.a. i 1908, 1927 og 1949. 
I forbindelse med filmatiseringen i 1990 ble romanen utgitt i en versjon gjenfortalt av Jón Sveinbjørn Jónsson og som tegneserie av Bruce Parramore, basert på filmen.
Seter (Leksvik)

Seter ligger midt imellom Leksvik og Vanvikan i Leksvik kommune med omtrent 150 innbyggere. Borgåsen og Amborneset skiller den fra nabotettstedet Hindrem.
Her finner vi blant annet et sports- og aktivitetssenter, en del jordbruk og en del industri. Industrimennene og gründerne Bjørn Lyng bodde her og Ragnar Lyng vokste opp her, og har grunnlagt Lynggruppen som omfatter flere fabrikker og selskaper som Lyng Motor, Lyng Elektronikk, Lyng Triangel, Elsafe med flere. Bjørn Lyng bosatte seg senere på Gran Canaria, der han bygde opp Anfi del Mar og Tauro-dalen.
Seter har et variert naturmiljø, med steinstrender og svaberg nede ved sjøen, granskog (stort sett plantet), furuskog (på Borgåsen og ved Hestvollhaugen), en del krattskog med løvtrær, dyrket mark, gårdsbruk/småbruk, boligfelt og enkeltstående eneboliger. I dette naturmiljøet finnes det et rikt dyre- og planteliv. Det er en stor stamme med rådyr og elg. Det finnes hare og ekorn, og fugler som grønnspett, flaggspett, hegre som hekker og ørn som kretser over stedet.
Tongansk paʻanga

Navn

Betegnelsen på myntenheten, paʻanga, er forklart på forskjellige måter. En forklaring er at det dreier seg om en fordreining av det engelske ordet «pound», mens en annen forklaring er at paʻanga stammer fra et polynesisk ord for frø. Skiveformede frø fra lianen Entada phaseoloides ble kalt paʻanga. Disse frøene ble brukt som spillbrikker. Da høvdingen Fīnau ʻUlukālala og hans menn i 1806 kom over 12 000 mynter om bord på det erobrede skipet «Port au Prince», ble myntene tolket som spillbrikker. Paʻanga ble deretter hengende ved som betegnelse for penger.

Historie

Fram til 1967 benyttet Tonga pund. Britisk mynt ble benyttet, men i 1921 utga den tonganske regjeringen egne sedler.
Den 3. april 1967 ble tongansk pund erstattet av paʻanga, da slik at 1 pund ga 2 paʻanga. Samtidig ble desimalsystemet tatt i bruk. Sedler med portrett av dronning Salote ble utgitt i valørene ½, 1, 2, 5 og 10 paʻanga. Myntrekken kom i valørene 1, 2, 5, 10, 20 og 50 seniti og 1 paʻanga.
I 1974 fikk sedlene portrett av kong Tupou IV, som arvet tronen i 1965.
Paʻangaen ble i 1991 bundet til australsk dollar. Senere har sentralbanken gått over til å knytte kursen til en valutakurv sammensatt på bakgrunn av landets viktigste handelspartnere. Valutakurven består av australsk dollar, nyzealandsk dollar, amerikansk dollar og japansk yen.
Seddelserien fra 2008 avbildet kong George Tupou V.
Thrissur (distrikt)

Demografi

Ved folketellingen i 2011 var det 3 110 327 innbyggere i distriktet, mot 2 974 232 i 2001. Den urbane befolkningen utgjør 67,19 % av befolkningen.
Barn i alderen 0 til 6 år utgjorde 9,30 % i 2011 mot 11,18 % i 2001. Antallet jenter i den alderen per tusen gutter er 948 i 2011 mot 958 i 2001.
Blod och eld

Innspillingsfakta

Filmen ble spilt inn 2. juli - 17. august 1945 i AB Europa Studio i Sundbyberg samt i Gamla Stan i Stockholm.

Handling

Frelsesarmeoffiseren Hell - med samme fornavn som Bibelens Thomas Tvileren - begynner å tvile på sin frelsergjerning. Han vil forlate armeen. Thomas treffer sammen med den eldre soldaten, Maria, forskjellige prostituerte på gaten - deriblant Lilli. Han legger umiddelbart merke til og fester seg ved henne. Lilli bor sammen med bokseren Herman Nilsson. Han er også hennes hallik og tvinger henne til å gå på gata for å tjene slanter til ham. Når hun senere nekter å stjele penger fra en beruset kunde, får hun juling, noe som fører til at hun forlater ham.
I mellomtiden har Maria og den yngre løytnanten Anna fått Thomas - tross hans tvil - til å tale på møtet som skal holdes på kvelden. Det som blir avgjørende for hans beslutning, er Annas trosvisshet. Hun sier: «Gud behøver Dem for et stort verk. Gud skal handle med Dem». Under Frelsesarme-møtet holder Thomas en tale som munner ut i at han søker etter noen som trenger ham, og det er den som er svak i troen. Når Lilli dukker opp i salen med reisevesken i hånden, forstår Thomas at han har hatt feil i sin mistrøst. Han setter seg hos henne og begynner på frelsesarbeidet. Lilli innser imidlertid at det ikke er frelsesiver, men kjødets lyst, som driver Thomas. Det innser han etterhvert også selv og trer derfor ut av armeen.
En natt oppdager han tilfeldigvis Lilli, som nå er hjemløs, og overtaler henne til å bli med ham hjem. Der bekjenner han sin attrå for henne: «Jeg har deg som en gift i kroppen». Lilli lar seg til slutt overbevise om at det er kjærlighet han føler for henne og hun blir hos ham. Det følger en lykkelig tid, med idylliske sykkelturer og utflukter i naturen. Herman har imidlertid klart å spore opp paret og mishandler en kveld Thomas, som blir lagt inn på sykehus. Han lider av hukommelsestap og kjenner ikke igjen noen av de besøkende, ikke før Lilli kommer inn, kledt i frelsesarmeuniform. Lilli mener at Gud har gjenforent dem. Anna mener at et under har funnet sted.
Hermann, som nettopp har sluppet ut fra fengselet for mishandelen, har ventet på Lilli utenfor sykehuset. Han overbeviser henne om at han bør bli frelst gjennom hennes omsorg. Hermann mener det egentlig ikke. Han har fremdeles sin gamle (uuttalte erotiske) makt over henne og snart er hun tilbake som prostituert. Thomas og Anna bestemmer seg for å hente Lilli. Dette er noe som kunne gi Thomas troen tilbake. Under besøket hos Herman skjer underet. Han blir - gjennom Annas påkallelse av Kristus - hensatt i en sjokkartet tilstand («i Guds skrustikke») og kan ikke forhindre at Lilli, som nå har tatt på seg sin Frelsesarme-uniform, forlater leiligheten sammen med Anna og Thomas. Herman blir igjen - fortumlet.
Popular Front for the Liberation of the Occupied Arabian Gulf

Popular Front for the Liberation of the Occupied Arabian Gulf (arabisk: الجبهة الشعبية لتحرير الخليج العربي المحتل‎, forkortet PFLOAG), senere kalt Popular Front for the Liberation of Oman and the Arab Gulf (arabisk: الجبهة الشعبية لتحرير عُمان والخليج العربي‎), var en marxistisk og nasjonalistisk revolusjonær arabisk bevegelse i Oman. Organisasjonen ble grunnlagt i 1968 som etterfølgeren av Dhofar Liberation Front for å kjempe for et selvstendig Dhofar. I august 1969 vant PFLOAG en seier når de erobret byen Rakhyut.
I 1974 ble organisasjonen delt opp i to separate deler - Popular Front for the Liberation of Oman og Popular Front for the Liberation of Bahrain, hvor de to delene som navnene tilsier opererte i hver sine land. PFLOAG nådde toppen av sin styrke under Dhofar-opprøret, men ble omsider slått etter en iransk intervensjon som lyktes i å slå ned opprøet innen 1975.
Vrangselva

Vrangselva (svensk: Vrångsälven) er ei elv som renner fra Lierfløyta i Kongsvinger kommune, gjennom Eidskog kommune og videre over grensen inn i Eda kommune i Sverige hvor den renner ut i sjøen Hugn. Derfra renner vannet videre gjennom andre elver og sjøer før det når Vänern og følger Göta älv ut i Kattegat.
Ettersom vannskillet mellom Vingersjøen og Vrangselva bare er noen få meter høyt, vil vann ved høy vannstand i Glomma renne via Vingersjøen og over i Vrangselva. Dette fenomenet kalles bifurkasjon. Det er mulig at Vrangselva følger Glommas tidligere løp slik det var før noe fikk Glomma til å renne vestover ved Kongsvinger.
Vrangselva ble i 1971 rammet av krepsepest som spredte seg oppover fra Sverige. Det ble forsøkt å stoppe spredningen med elektriske gjerder, men disse mislyktes. Spredningen stoppet først ved en betongdemning nesten øverst i elva.
Besourenga

Utseende

Små, blanke, brunsvarte skarabider. Pronotum og dekkvinger har spredte, korte, oppstående, lyse børster. Hodet har fire korte tenner ved forkanten. Pronotum er tett og kraftig, rynket punktert.

Utbredelse

Slekten er utbredt i Paraguay og Bolivia.